Võib öelda, et rangelt võttes ei eksisteerigi üldse midagi sellist nagu õigeusu marioloogia (Maria+logos - kr.k sõna, õpetus, mõiste), sest õigeusu marioloogia - Jumalaema puudutav õigeusu hümnograafia ja ikoonid - näitab ning kiidab neitsi Mariat peaaegu alati seoses ja seotult Kristusega, austades teda eeskätt kui Jumalasünnitajat, Teοtόκος't. Viimselt ongi õigeusu marioloogia alati teotokoloogia (Teοtόκος - kr.k. Jumalakandja + logos) : üks kristoloogia erilisi aspekte. See on kristoloogia, millel on oma aktsent, kuid puudub omakaal.